དེ་ནས་བཟུང་ཁྱུང་ཐར་སྡེ་བར་སོག་པོ་མང་པོ་གཞི་སྡོད་བྱས་ཏེ་འཕེལ།རྗེས་སུ་དུས་རབས་བཅུ་བཞི་བའི་སྨད་དུ་ཀྲོའུ་ཡོན་ཀྲོས་ཡོན་རྒྱལ་རབས་བསྣུབས་ཏེ་རྒྱ་ནག་མིན་རྒྱལ་རབས་ཀྱི་སྲིད་དབང་བཙུགས་སྐབས།སྐབས་དེའི་རྒྱལ་ས་ནན་ཅིན་གྱི་རྒྱ་མི་སྲང་ལམ་གཅིག་ལྷག་ཙོང་ཁ་ས་ཁུལ་ལ་གཞི་སྡོད་དུ་མངགས་དུས།སྡེ་འདིར་ཡང་རྒྱ་མི་མང་པོ་ཡོང་སྟེ་གཞིས་ཆགས།རིམ་གྱིས་རྒྱ་རིགས་མང་དུ་འཕེལ་ཏེ་དར་རྒྱས་སུ་སོང་།མན་ཇི་ཆིན་རྒྱལ་རབས་ཀྱི་གོང་མ་ཡུང་ཀྲེང་སྐབས་ཕྱི་ལོལོར་མཚོ་སྔོན་དུས་འཁྲུགས་བྱུང་སྟེ་མན་ཆིང་སྲིད་གཞུང་གི་དམག་དཔོན་ཉན་ཀོང་ཡོས་དམག་ཆེན་དྲངས་ནས་མཚོ་སྔོན་གྱི་བོད་སོག་གཉིས་དང་དམག་འཁྲུག་བྱུང་དུས།སྡེ་འདིར་ཡོད་པའི་སོག་པོ་མང་པོ་ཞིག་ཀྱང་བསད་མྱོང་ལ།ལྷག་པར་ཀྲུང་ཧ་མིན་གོའི་དུས་སུ་ཡུལ་འདིར་དམག་འཁྲུག་ཆེན་པོ་བྱུང་སྟེ་སོག་པོ་མང་དུ་བསད་པས་སོག་པོའི་རུས་གཏོགས་ཀྱི་ཁྱིམ་ཚང་འགའ་ལས་མ་ལྷགསྔོན་སྡེ་འདིའི་ལོ་རྒྱུས་ཀྱི་ཡིག་ཚགས་ཤིག་ཡོད་པ་ཉར་ཚགས་བྱས་ཏེ་སྡེ་བའི་ལྷ་ཁང་ནང་ཡོད་པ་རྐུན་མས་བརྐུས་པས་དེང་རྙེད་རྒྱུ་མ་བྱུང་།ཡིག་ཚགས་དེ་རྙེད་ཐུབ་ཚེ་སྡེ་འདིའི་ལོ་རྒྱུས་གསལ་བོ་ཡིན་ཟེར།